पर्यावरण, वन सुरक्षा के लिए सभी को जागरुक होना होगा : सुलिया
मुलताई। पेड़ों और जंगल की सुरक्षा के लिए समझाइश देते अधिकारी।
भास्कर संवाददाता | मुलताई
कामथ के सामुदायिक भवन में मंगलवार को दक्षिण वन मंडल में पंजीकृत आरामशीन संचालक, फर्नीचर मार्ट संचालक, राजस्व विभाग और वन विभाग के कर्मचारियों की कार्यशाला हुई। कार्यशाला में वन विभाग के अधिकारियों ने जंगल और पेड़ों की सुरक्षा के बारे में जानकारी दी। उपस्थित लोगों ने जंगल और पेड़ों की रक्षा के लिए हर संभव प्रयास करने का संकल्प लिया।
एसडीओ टीएस सुलिया ने कहा पर्यावरण और वन सुरक्षा के लिए सभी को जागरूक होना होगा। उन्होंने कार्यशाला के उद्देश्य की जानकारी देते हुए बताया वन मंडल और पंजीकृत आरामशीन संचालक के बीच समन्वय स्थापित जरूरी है। इसके साथ ही उन्होंने आरामशीन संचालकों को नियमों के साथ संचालन के दौरान रखी जाने वाली सावधानियों के बारे में भी जानकारी दी।
hin_Deva hin_Deva kas_Deva hin_Deva hin_Deva